stanford-oval/wikipedia huggingface dataset:
Ravintolapäivä
Aiheesta muualla

Ravintolapäivän verkkosivusto, arkistoitu 25.3.2020 (englanniksi)
Manglish

Manglish on Malesiassa puhuttava englannin kielen murre. Se on lähintä sukua Singaporen englannille singlishille. Käytännössä manglish ja singlish ovat toistensa kaltaiset ja suurimmat erot rajoittuvat slangisanoihin.
Niin manglishin sanastossa kuin kieliopissa on vaikutteita malaijin kielestä. Vaikutteita on myös muun muassa mandariinikiinasta, kantoninkiinasta ja tamilista.
Manglishissä on useita malaijista lainattuja partikkeleja, joita ei muissa englannin murteissa esiinny. Kuuluvin partikkeli on lah, joka puhuttaessa liitetään lauseitten loppuun. Niitä käytetään myös manglishissä ainoastaan puhekielessä. Myös sanastossa on joitakin eroja. Puhujan aksenttiin vaikuttaa puhujan etninen tausta, joten käytännössä kielen ääntäminen ja käyttö vaihtelee sen mukaan onko puhuja kiinalainen, malaiji vai intialainen.
Käyttö yhteiskunnassa

Malesian ainoa virallinen kieli on malaiji, mutta manglishia puhutaan laajalti. Erityisesti kiinalainen väestö käyttää englantia. Mediassa pyritään käyttämään brittienglantia.
Kielioppi

Sanajärjestys voi usein poiketa muista englannin murteista. Esimerkiksi kiinan kielestä on omaksuttu tapa aloittaa lauseet lauseen puheenaiheella, riippumatta siitä, kuuluuko se sinne englannin kieliopin mukaan.
Kielioppi > Partikkeleja > Lah

Käytetään lauseiden lopussa varmentamaan toteamusta (samoin kuin 'of course'), ja yleensä loppuu huutomerkkiin.
"Don't be an idiot lah!"
Kielioppi > Partikkeleja > Mah

Käytetään lauseiden lopussa varmentamaan toteamusta, mutta pehmeämmin kuin lah.
"She's like that mah."
Kielioppi > Partikkeleja > Nah

Käytetään annettaessa jotain jollekulle.
"Nah, take this!"
Kielioppi > Partikkeleja > Meh

Käytetään ilmaisemaan kysymystä, erityisesti epäilevällä sävyllä.
"Really meh?"
Kielioppi > Partikkeleja > liao

Ilmaistaan, että jokin asia on tapahtunut.
"No more liao."
Kielioppi > Partikkeleja > Ah

Käytetään lauseen lopussa kun kysymys on retorinen, toisin kuin 'meh'.
"Why is he like that ah?"
Käytetään myös ilmaisemaan, että kysymys on aito.
"Is that true ah?"
Lisäksi jotkut ihmiset käyttävät sitä viitatessa aiheeseen ennen sen esittelyä (varsinkin tehdäkseen kielteisen huomautuksen).
"My brother ah, always disturb me!"
Kielioppi > Partikkeleja > Lor

Ilmaisee jonkin selittämistä jollekulle.
"Like that lor!"
Kielioppi > Partikkeleja > Leh

Käytetään lauseen pehmentämiseen.
"Give me that leh."
Kielioppi > Partikkeleja > One

Käytetään korostamaan predikaattia.
"Why is he so naughty one?"
Kielioppi > Partikkeleja > What

Toisin kuin normaalissa englannissa, käytetään paljon huutomerkin kanssa ilmaisemaan yllätystä.
"What! How could you do that?"
Sanasto

| Malesialainen muoto | Brittiläinen / Amerikkalainen muoto |
| --- | --- |
Handphone (lyhennetään usein HP): Mobile phone or Cell phone
KIV (keep in view): Kept on file, held for further consideration
Boss: Sir
Outstation: 'out of town' tai 'overseas/abroad'.
MC (medical certificate). Käytetään usein tässä merkityksessä, esimerkiksi 'He is on MC today': Sick note
Can: Yes/Alright
Cannot: No
Photostat: Photocopy, Xerox
One thousand five: One thousand five hundred
One hundred over, one thousand over etc.: Over one hundred, over one thousand etc.
Last time: Before
Otw ("On the way"): To be late from somewhere without an estimation when you will be arriving
"You can go back": You are allowed to leave / class is dismissed / work shift is over
TQ / Tqvm: Thank You/ Thank You Very Much
Sorry ya: I'm sorry
IC: "I see"
Tot: Thought
Robert Milkins

| Robert Milkins |
| --- | --- |

Henkilötiedot
Koko nimi:  Robert Milkins
Syntynyt: 6. maaliskuuta 1976 (ikä 48)
Kansalaisuus:   Englanti
Snookerpelaaja
Lempinimi:  The Milkman
Ammattilaisena:  1995–
Ranking:  17
Palkintorahat:  £665,305
Korkein breikki:  147 (3)
Sadan breikit:  141
Turnausvoitot
Rankingittomat turnaukset:  1
Aiheesta muualla
www.robertmilkins.onqpromotions.co.uk/site
Robert Milkins (s. 6. maaliskuuta 1976) on englantilainen snooker-ammattilainen. Hän aloitti ammattilaisuransa vuonna 1995. Hän on saavuttanut urallaan noin 665 tuhatta puntaa palkintorahoja.
Ura

Milkins aloitti ammattilaisuransa vuonna 1995. Kaudeksi 1996-1997 hän putosi ulos pääkiertueelta, mutta palasi sinne vuoden päästä. Milkins on saavuttanut urallaan yhden rankingittoman turnausvoiton, kun hän voitti vuonna 2009 Pro Challenge Seriesin kilpailun finaalissa Shailesh Jogian. Ranking-kilpailuiden turnausvoittoja Milkins ei vielä ole saavuttanut. MM-kilpailuissa hän on päässyt parhaimmillaan toiselle kierrokselle.
Saavutuksia

Milkins on huhtikuussa 2015 maailmanrankingissa sijalla 17. Hänen paras rankingsijoituksensa on 12:s sija helmi-maaliskuulta 2014. Milkins on saavuttanut urallaan 141 sadan breikkiä ja hänen paras breikkinsä on maksimibreikki 147.
Aiheesta muualla

Robert Milkins Snooker.orgissa
Ruotinahikas

| Ruotinahikas |
| --- | --- |
 Ruotinahikas haavan lehtiruodilla
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Marasmiaceae
Suku::  Nahikkaat Marasmius
Laji::  epiphyllus
Kaksiosainen nimi
 Marasmius epiphyllus  (Pers.) Fr. 
Infobox OKNimi-testi OK: 
Ruotinahikas (Marasmius epiphyllus) on nahkamainen maidonvalkoinen nahikaslaji. Sen heltat ovat valkoiset ja hyvin harvassa. Jalka on yläosastaan yleensä lakin värinen, alaspäin mennessä kellanruskeampi ja jauheinen. Sieni kasvaa lahoavilla lehdillä myöhäissyksyisin koko Suomessa yleisenä. Lajia ei voi pitää ruokasienenä.
Rastaspenkojat

| Rastaspenkojat |
| --- | --- |
 Rastaspenkoja (Cinclosoma castanotum)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Viiriäispenkojat Cinclosomatidae
Suku::  Rastaspenkojat Cinclosoma  Vigors & Horsfield, 1827
Katso myös
   Rastaspenkojat Wikispeciesissä   Rastaspenkojat Commonsissa 
Infobox OKVirheellinen NIMI-arvo: 
Rastaspenkojat eli viiriäistimalit, aikaisemmalta nimeltään ruohikkorastaat (Cinclosoma) on pienikokoisten varpuslintujen suku. Niitä tavataan luonnonvaraisina ainoastaan Australaasiasta. Lajit elävät Australiassa, ja Uudessa-Guineassa. Linnut ovat arkoja, ja elävät pääosin maassa. Rastaspenkojat syövät myös maassa, usein hyönteisiä, mutta jotkin lajit syövät myös siemeniä. Pesä on kuppimainen ja yleensä maassa.
Lajit

Rastaspenkojiin kuuluu 6 lajia:
Harjupenkoja Cinclosoma castaneothorax
Loistoharjupenkoja Cinclosoma marginatum
Papuanrastaspenkoja Cinclosoma ajax
Rastaspenkoja Cinclosoma castanotum
Suomurastaspenkoja Cinclosoma punctatum
Vyöpenkoja Cinclosoma cinnamomeum
Ruona (järvi)

| Ruona |
| --- | --- |
Valtiot:  Suomi 
Paikkakunta:  Lohja
Koordinaatit:  60°21′53″N, 23°45′07″E
Järvinumero:  23.074.1.013
Mittaustietoja
Pinnankorkeus:  73,8 m 
Rantaviiva:  1,75 km 
Pinta-ala:  0,09 km² 
 fiRuona 
Ruona on järvi Lohjan länsiosassa läntisellä Uudellamaalla. Sen pinta-ala on 9,4 hehtaaria. Etäisyys Lohjan keskustasta on 21 kilometriä luoteeseen.
Maantiede

Ruona kaareutuu lännestä kaakkoon, reitti järven länsirannalta kaakkoisrannalle on noin 650 metriä. Saaria ei ole. Järveä ympäröi metsämaa, pohjoisessa on haja-asutusta. Ruonanniemi järven etelärannalla kohoaa yli 100 metriä merenpinnan yläpuolelle. Ruonaan virtaa laskuoja Kivimäen Kaidasta, joka sijaitsee noin 800 metriä itään. Ruonasta vedet virtaavat etelään Tytylammen ja Lihavan kautta Vähä Ruokjärveen. Ruonan luoteispuolella sijaitsee Siitoonjärvi ja lounaispuolella Enäjärvi.
Ruona (23.074.1.013) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.
Runar Sandelin

Runar Sandelin (25. syyskuuta 1905 Helsinki – 8. heinäkuuta 1995 Oulu) oli suomalainen yrittäjä ja yritysjohtaja, joka sai kauppaneuvoksen arvonimen.
Sandelinin vanhemmat olivat liikemies Thure Johan Sandelin ja Edit Sofia Broberg ja puoliso vuodesta 1930 Anna Ingeborg Lindblom. Sandelin tuli ylioppilaaksi Oulun lyseosta 1925 ja valmistui kauppatieteen kandidaatiksi Wienissä 1928. Hän oli Lundberg & K:ni Oy:n harjoittelija 1925–1926, Oy Wiklund Ab:n kauppa-apulainen, konttoristi, myyjä ja kirjeenvaihtaja Turussa 1928–1929, Oy F. A. Kemp & C:o Ab:n myyjä ja kirjeenvaihtaja 1929–1930, Maskin Ab E. Grönblomin Turun konttorin koneosaston päällikkö 1930–1931, Oy Wiklund Ab:n prokuristi ja rakennusaine- ja teollisuuden tarvikeosaston päällikkö 1931–1934, Lundberg & K:ni Oy:n toimitusjohtaja Oulussa 1934–1938 ja Veljekset Åströmin toinen johtaja 1938–1939, toimitusjohtaja 1939–1968 ja johtokunnan puheenjohtaja ja pääosakas 1960–1974. Sandelinilla oli myös useita luottamustehtäviä. Oulun kaupunginvaltuuston jäsen hän oli vuodesta  1946 ja hän toimi myös kaupunginhallituksen jäsenenä. Norjan varakonsuli Oulussa Sandelin oli 1941 ja 1946–1952. Sotilasarvoltaan hän oli reservin luutnantti (1940). Kauppaneuvoksen arvonimen Sandelin sai 1949.
Ruiz

Ruiz on espanjalainen sukunimi, joka on muun muassa seuraavilla henkilöillä:
Adolfo Ruiz Cortines (1889–1973), Meksikon presidentti 1952–1958
Agustín Ruiz (s. 1987), elsalvadorilainen beachfutispelaaja
Alan Ruiz (s. 1993), argentiinalainen jalkapalloilija
Alberto Ruiz-Gallardón (s. 1958), espanjalainen poliitikko ja ministeri, Madridin ent. pormestari
Alonso Llano Ruiz (1931–2015), kolumbialainen katolinen piispa
Andy Rose Jr. (s. 1989), meksikolais-yhdysvaltalainen nyrkkeilijä
Bernardo Ruiz (s. 1925), espanjalainen maantiepyöräilijä
Bryan Ruiz (s. 1985), costaricalainen jalkapalloilija
Carlos Ruiz (s. 1979), guatemalalainen jalkapalloilija
Carlos Germán Mesa Ruiz (s. 1943), kolumbialainen katolinen piispa
Carlos Ruiz Zafón (1964–2020), espanjalainen kirjailija
Carolina Ruiz Castillo (s. 1981), espanjalainen alppihiihtäjä
Edicson Ruiz (s. 1985), venezuelalainen kontrabasisti
Eduardo Frei Ruiz-Tagle (s 1942), Chilen presidentti 1994–2000
Fabián Ruiz (s. 1996), espanjalainen jalkapalloilija
Fermín Cacho Ruiz (s. 1969), espanjalainen juoksija ja olympiavoittaja
Frankie Ruiz (1958–1998), puertoricolainen salsalaulaja
Gabriel Ruiz (s. 1980), argentiinalainen jalkapalloilija
Hilton Ruiz (1952–2006), yhdysvaltalainen jazzpianisti
Íñigo Ruiz de Galarreta (s. 1993), espanjalainen jalkapalloilija
Jaime Ruiz (s. 1935), perulainen jalkapalloilija
John Ruiz (s. 1972), puertoricolainen nyrkkeilijä
José Cañas Ruiz-Herrera (s. 1987), espanjalainen jalkapalloilija
José Mario Ruiz Navas (1930–2020), ecuadorilainen katolinen arkkipiispa
José Martínez Ruiz (Azorín) (1873/1874–1967), espanjalainen kirjailija, toimittaja ja kriitikko
José Trinidad Sepúlveda Ruiz-Velasco (1921–2017), meksikolainen katolinen piispa
Josep Clotet Ruiz (s. 1977), espanjalainen jalkapalloilija ja valmentaja
Juan de Dios Hernández Ruiz (s. 1948), kuubalainen katolinen piispa.
Juan Ruiz de Alarcón (1580−1639), meksikolais-espanjalainen näytelmäkirjailija
Juan Torres Ruiz (s. 1989), espanjalainen jalkapalloilija
Julián Pozo Ruiz de Samaniego (1903–1936), espanjalainen redemptoristi, pappi ja marttyyri
Julián Ruiz Martorell (s. 1957), espanjalainen katolinen piispa
Laureano Sanabria Ruiz (s. 1985), espanjalainen jalkapalloilija
Manuel Castro Ruiz (1918–2008), meksikolainen katolinen arkkipiispa
María Teresa Ruiz (s. 1946), chileläinen astronomi
Óscar Ruiz (s. 1969), kolumbialainen jalkapalloilija
Paulina Gaytan Ruiz (s. 1992), meksikolainen näyttelijä
Raimundo Revoredo Ruiz (1927–2021), perulainen katolinen piispa
Ramón Ruiz Amado (1861–1934), espanjalainen sosiaalipedagogi
Raúl Ruiz (1941–2011), chileläinen elokuvaohjaaja
Tracie Ruiz (s. 1963), yhdysvaltalainen uimari
Ventura Ruiz Aguilera (1820–1881), espanjalainen runoilija
Víctor Ruiz (s. 1989), espanjalainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Randevuu

| Randevuu Närhi |
| --- | --- | --- |

Studioalbumin tiedot
 Julkaistu: 1976
 Formaatti: LP
 Tuottaja(t): Tommi Liuhala
 Tyylilaji: country rock, pop rock
 Levymerkki: Hi-Hat (HILP 118)
Närhen muut julkaisut
| Närhi 1975 | Randevuu 1976 | Enkelit on harvinaista riistaa 1977 |
Randevuu on Närhen levy vuodelta 1976.
Kappaleet

Kaikki sovitukset on tehnyt Nono Söderberg.
Kappaleet > A-puoli

Amerikkalainen yö – 2.54 (säv. Frank Robson, san. Bugaluu)
Ekan luokan randevuu – 3.16 (Third Rate Romance, säv. Russell Smith, san. Hector)
Näin käy aina – 3.06 (Lahaina, säv. Jim Messina, san. Jussi Tuominen)
Tapoin kitaralla täin – 3.02 (I Killed An Ant With My Guitar, säv. John Hiatt, san. Jukka Virtanen)
Jessie – 3.50 (Jesse, säv. Janis Ian, san. Bugaluu)
Kappaleet > B-puoli

Hölynpölyn – 2.43 (Nitty Gritty, säv. Doug Sahm, san. Eki Vesterinen)
Kupin kahvia kai jois – 4.00 (One More Cup Of Coffee, säv. Bob Dylan, san. Irina Milan)
Viritä kielet – 2.54 (Drift Away, säv. Mentor Williams, san. Pertti Reponen)
Takki pois – 4.00 (Overcoats, säv. John Hiatt, san. Jukka Virtanen)
Lönkka – 3.15 (säv. Frank Robson, san. Irina Milan)
Muusikot

Seppo Närhi – laulu
Heikki Virtanen – basso
Upi Sorvali – rummut
Nono Söderberg – kitara, huuliharppu, lyömäsoittimet, laulu
Roope Koistinen – rummut, lyömäsoittimet
Eki Vesterinen – taputus
Hillel Tokazier – kosketinsoittimet
Pirjo Bergström – kosketinsoittimet
Olli Haavisto – steel-kitara
Maru ja Mikael – laulu
Aiheesta muualla

Randevuu discogs.com -sivustolla
Albumi Fono.fi:in tietokannassa
Remy Thorne

Remington Hunter "Remy" Thorne (s. 22. joulukuuta 1995 Miami, Florida) on yhdysvaltalainen näyttelijä, kirjailija ja malli. Hän on näyttelijätär Bella Thornen isoveli, ja hänellä on myös siskot Kaili (s.1992) ja Dani (s. 1993). Thorne on esiintynyt muun muassa sarjoissa House, Las Vegas ja Criminal Minds.
Aiheesta muualla

Remy Thorne Internet Movie Databasessa. (englanniksi)
Ruijan Kaiku

Ruijan Kaiun konttori.
Ruijan Kaiku on lehti, joka ilmestyy noin kerran kuussa suomeksi, kveeniksi ja norjaksi Tromssassa. Lehti perustettiin vuonna 1995, ja sen päätoimittajana toimi parikymmentä vuotta Liisa Koivulehto. Nykyinen päätoimittaja on Arne Hauge.
Aiheesta muualla

Ruijan Kaiun kotisivu
Rastasmuurat

| Rastasmuurat |
| --- | --- |
 Rastasmuura (Formicarius analis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Muurat Formicariidae
Suku::  Rastasmuurat Formicarius  Boddaert, 1783
Katso myös
   Rastasmuurat Wikispeciesissä   Rastasmuurat Commonsissa 
Infobox OKNimi-testi OK: 
Rastasmuurat (Formicarius) on muurien heimoon kuuluva varpuslintusuku. Rastasmuurien sukuun kuuluu BirdLifen mukaan 6 lajia.
Rastasmuuriin kuuluvia lajeja

Isorastasmuura (Formicarius rufipectus)
Kruunumuura (Formicarius colma)
Meksikonmuura (Formicarius moniliger)
Oranssiotsamuura (Formicarius rufifrons)
Pikkurastasmuura (Formicarius nigricapillus)
Rastasmuura (Formicarius analis)
Aiheesta muualla

ITIS: Formicarius (englanniksi)
Ruitsanjoki

Ruitsanjoki (ven. Рудица, Ruditsa, myös Лопухинка, Lopuhinka) on joki Venäjällä Leningradin alueen Lomonosovin piirissä. Se saa alkunsa Lopuhkinan kylän luota, virtaa kohti pohjoista ja muodostaa yhdessä Mustajoen kanssa Hevaanjoen. Ruitsanjoen pituus on 16 kilometriä.
Ennen toista maailmansotaa Ruitsanjoen varrella sijaitsi useita inkeroiskyliä, jotka tuhoutuivat sodan aikana. Joen suussa oli Mihail Lomonosovin 1700-luvulla perustama Ruitsan lasitehdas.
Aiheesta muualla

Ruitsanjoki Venäjän vesistörekisterissä (venäjäksi)
Ruitzhof

| Ruitzhof |
| --- | --- |

 Koordinaatit: 50°31′29″N, 6°11′39″E 
Valtio:  Saksa
Osavaltio:  Nordrhein-Westfalen
Piirikunta:  Aachen
Kaupunki:  Monschau
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Ruitzhof on Saksan eksklaavi Belgiassa. Ruitzhof sijaitsee Nordrhein-Westfalenin osavaltiossa, Aachenin piirikunnassa ja on osa Monschaun kaupunkia. Etelässä eksklaavia rajaa Belgian lisäksi Schwarzbach-joki. Myös Rur-joki virtaa alueella.
Ruitzhofin ja varsinaisen Saksan erottaa toisistaan belgialainen rautatie Vennbahn.
Monschaun kaupunkiin kuuluu myös kaksi muuta Saksan eksklaavia: Mützenich ja Rückschlag. Vennbahn erottaa Saksasta myös Munsterbildchenin ja Rötgener Waldin eksklaavit.
Aiheesta muualla

Jan S. Krogh's GeoSite: Vennbahn (englanniksi)
Ruitzhofin historiallinen kartta
Ruitzhofin historiaa (Arkistoitu – Internet Archive) (saksaksi)
Ruitzhofin pääkatu.
Ryan Donowho

Ryan Wayne Donowho (s. 20. syyskuuta 1980, Houston, Texas) on yhdysvaltalainen näyttelijä ja muusikko.
Donowho muutti Texasista Brooklyniin, New Yorkiin, jota hän kutsuu kodikseen. Brooklynissä hän on saanut mainetta soittamalla kaduilla ja pienissä baareissa. Ryanin isän nimi on Wayne, joka on myös Ryanin toinen nimi. Donowholla on isoveli, Matthew.
On näytellyt ainakin O.C.ssä ja elokuvissa nimeltä Koti Maailman Laidalla - A home at the end of the World ja Bandslam.
Rob Riggle

| Rob Riggle |
| --- | --- |
 Riggle vuonna 2014
Henkilötiedot
Koko nimi:  Robert Allen Riggle, Jr.
Syntynyt: 21. huhtikuuta 1970 (ikä 54) Louisville, Kentucky, Yhdysvallat
Aiheesta muualla
robriggle.com
IMDb
Robert Allen Riggle, Jr. (s. 21. huhtikuuta 1970 Louisville, Kentucky, Yhdysvallat) on yhdysvaltalainen näyttelijä ja koomikko.
Elämä

Riggle syntyi Kentuckyn Louisvillessa ja kasvoi Kansasin Overland Parkissa. Hän palveli yhteensä 23 vuotta Yhdysvaltain merijalkaväessä. Hän valmistui vuonna 1992 kandidaatiksi (Bachelor of Arts) teatteri- ja elokuvatutkimuksesta Kansasin yliopistossa. Vuonna 1997 hän valmistui maisteriksi (Master of Arts) hallintotieteestä Webster Universityssa.
Filmografia > Elokuvat

| Vuosi | Suomenkielinen nimi | Alkuperäinen nimi |
| --- | --- | --- |
| 2009 | Kauhea kankkunen | The Hangover |
2010: Killers
| 2011 | Larry Crowne – Uusi mahdollisuus | Larry Crowne |
2012: 21 Jump Street
| 2012 | Lorax | Dr. Seuss' The Lorax |
2013: The Internship
2014: 22 Jump Street
| 2014 | Nuija ja tosinuija kaks | Dumb and Dumber To |
| 2014 | Valekytät | Let's Be Cops |
2015: Absolutely Anything
2018: Midnight Sun
Filmografia > Televisiosarjat

| Vuodet | Suomenkielinen nimi | Alkuperäinen nimi |
| --- | --- | --- |
2004-2005: Saturday Night Live
2006-2008: The Tonight Show
| 2013-2019 | Moderni perhe | Modern Family |
Aiheesta muualla

Virallinen sivusto
Revenge Tour

Revenge Tour oli yhdysvaltalaisen Kiss-yhtyeen konserttikiertue. Se oli rumpali Eric Singerin ensimmäinen kiertue Kiss-rumpalina. Singer korvasi rumpalina Eric Carrin, joka menehtyi syöpään 24. marraskuuta 1991. Konsertit Detroitissa, Indianapolisissa ja Clevelandissa äänitettiin Alive III -albumille.
Kiertueella esitetyt kappaleet

"Creatures of the Night"
"Deuce"
"I Just Wanna"
"Unholy"
"Parasite"
"Heaven's on Fire"
"Christine Sixteen"
"Domino"
"Watchin' You"
"Hotter Than Hell"
"Firehouse"
"I Want You"
"Forever"
"War Machine"
"Rock and Roll All Nite"
"Lick It Up"
"Take It Off
"Strutter"
"Cold Gin"
"Tears Are Falling"
"I Love It Loud"
"Detroit Rock City"
"Shout It Out Loud"
"God Gave Rock 'n' Roll to You II"
"Love Gun"
"Star Spangled Banner"
Rasvamaksa

Maksavaurion eri vaiheet.
Tyypillinen rasvamaksasta kärsivä henkilö. Sairaus voi kuitenkin kehittyä erityyppisille ihmisille.
Rasvamaksalla (laajentunut maksa) tarkoitetaan rasvan runsasta kertymistä maksaan, jolloin maksa laajenee. Yleisin rasvamaksan aiheuttaja on vyötärölihavuus, toiseksi yleisin runsas alkoholin käyttö. Myös  sokeripitoiset virvoitus- ja energiajuomat sekä runsas monityydyttymättömän rasvan saanti aiheuttavat rasvamaksaa.
Jos rasvamaksaan kuuluu tulehdusreaktiota, on kyseessä steatohepatiitti. Jos rasvamaksaan ei liity tulehdusreaktiota, se ei ole vaaraksi terveydelle.
Ilman elämäntapamuutoksia tulehtuneen maksan vaurioituminen voi jatkua, mikä voi lopulta johtaa maksakirroosiin ja sen vakaviin komplikaatioihin. Noin joka viidennellä henkilöllä rasvamaksaan liittyvä tulehdus etenee kirroosiksi. 
Muusta kuin alkoholista johtuva rasvamaksa ei British Medical Journalissa julkaistun tutkimuksen mukaan lisää kuitenkaan kuolleisuutta.
Rasvamaksa on yleensä oireeton. Hepatomegalia eli maksan laajeneminen aiheuttaa harvoilla potilailla epämiellyttävää tunnetta ylävatsalla. Tila on ehkäistävissä mutta myös korjattavissa.
Esiintyvyys

Joka kymmenes länsimaiden asukas kärsii rasvamaksasta. Joka neljäs suomalainen sairastaa  rasvamaksaa.
Rasvamaksaa esiintyy jopa 70–80 prosentilla vyötarölihavista ihmisistä.
Rasvamaksaa todetaan nykyään yhä useammin lapsilla ja nuorilla aikuisilla, myös alle kouluikäisillä lapsilla. Alttius maksasolujen rasvoittumiseen vaihtelee perinnöllisistä syistä. Vaikka henkilö olisi perinyt alttiuden maksan rasvoittumiseen, rasvaa ei maksaan kerry ilman vyötärölihavuutta tai runsasta alkoholin käyttöä.
Rasvamaksan riskitekijät > Alkoholi

Alkoholin suurkuluttajat saavat lähes aina rasvamaksan mutta toipuvat siitä alkoholinkäytön lopetettuaan. Alkoholinkäytöstä johtuvaa rasvamaksaa kutsutaan alkoholimaksasairaudeksi. Se voi edetä alkoholihepatiitiksi ja alkoholimaksakirroosiksi.
Rasvamaksatautia jo entuudestaan sairastaville ei ole olemassa turvallista säännöllisen alkoholinkäytön vähimmäisrajaa, vaan pienikin alkoholijuomien kulutus lisää taudin etenemisen riskiä. Jo yksi pullo keskiolutta päivässä kaksinkertaistaa heillä oireiden ilmaantumisen riskin.
Rasvamaksan riskitekijät > Vyötärölihavuus ja liikkumattomuus

Yleisin rasvamaksan syy on vyötärölihavuus, ja peräti 70–80 prosentilla suomalaisista keskivartalolihavista on rasvamaksa. Vyötärölihavuuden ja alkoholin yhteisvaikutus on vaarallista: yhdestä tuopillisesta olutta on keskivartalolihavan maksalle yhtä paljon haittaa kuin neljästä tuopillisesta laihan ihmisen maksalle. Myös liikkumattomuus pahentaa vyötärölihavuuden aiheuttamaa maksan rasvoittumisriskiä.
Rasvamaksan riskitekijät > Monityydyttämättömät rasvahapot

Vuonna 2021 julkaistussa kiinalaistutkimuksessa havaittiin, että eniten monityydyttymättömiä rasvahappoja nauttivalla väestöneljänneksellä esiintyy yli kolme kertaa enemmän ei-alkoholiperäistä rasvamaksaa kuin vähiten nauttivilla. Riski alkaa lisääntyä voimakkaasti päiväsaannin ylittäessä 19 grammaa. Tutkimuksen osanottajamäärä oli 1068 henkeä ja rasvamaksan muut riskitekijät vakioitiin.
Rasvamaksan riskitekijät > Nopeat hiilihydraatit

Nopeiden hiilihydraattien kuten sokerilla makeutettujen juomien käyttö lisää maksan rasvoittumista. Vuonna 2012 tehdyssä tutkimuksessa todettiin, että ylipainoisilla sokeripitoisen kola-virvoitusjuoman runsas käyttö puolen vuoden ajan lisäsi maksan rasvaisuutta.
Rasvamaksan riskitekijät > Suolistomikrobit

Vuonna 2021 julkaistussa suomalaistutkimuksessa havaittiin, että osalta väestöstä voidaan löytää ulostenäytteiden avulla Clostridia-luokkaan kuuluvia mikrobiryhmiä, mikä lisää rasvamaksan todennäköisyyttä. Suoliston Clostridia-bakteerit fermentoivat kuituja, ja useita niitä on pidetty terveydelle hyödyllisinä. Suurentunutta rasvamaksan riskiä aiheuttavat Clostridiat kykenevät tuottamaan suolta ja maksaa vahingoittavaa alkoholia.
Rasvamaksan riskitekijät > Muut syyt

Alkoholista riippumattoman rasvamaksan kehittyminen ei aina liity elintapoihin. Esimerkiksi mulibrey-nanismi-niminen harvinaissairaus aiheuttaa rasvamaksan.
Liitännäissairaudet

Maksan rasvoittuminen lisää riskiä sairastua aikuistyypin eli tyypin 2 diabetekseen, verenpainetautiin, kolesterolipoikkeavuuteen, sydän- ja verisuonitauteihin ja maksasolusyöpään.